  Майя Бывальцева 12-тӥ южтолэзе Удмуртиын дырын-дырын ӧжыт зороз, куд-ог интыосын золгес. Со сярысь Россиысь МЧС-лэн элькунъя валтӥсь управлениезлэн пресс-службаез ивортэ. Вирнуналэ улосвылын пилемо улоз, сайкиськылоз. Тӧл лымшорысь, лымшор но шундыпуксён вискысь секундскын 9-14 метре пельтоз. Нуназе элькунъя +1…+6 градус возиськоз. Омыр зӥбет луло узвесь юбоя 736 миллиметр луоз, омырлэн мускытлыкез – 82 процент. Тодэ вайытом, арня кутсконын улосвыл Гидрометцентр Уйпал Атлантикаысь циклон Удмуртие тӧло но мускыт куазь ваёз шуыса ивортӥз вал.  Тегъёс: МЧС Удмуртия куазь тулыс зор  